ההבדל העיקרי ביניהם טמון במטרה אותה הם משרתים. מתוך כך נגזרים ההבדלים הנוספים - הבדלי עיצוב, תוכן, מבנה ועוד.  דף נחיתה מטרתו לייצר פניות לעסק, לרוב, הוא אינו מוצג בתוצאות החיפוש האורגניות באינטרנט ובדרך כלל משמשים בו בקמפיין ממומן ברשת החיפוש או ברשתות החברתיות לצורך קידום של מוצר או שירות מסויים. עיצוב הדף מאוד פשוט וממוקד, מכיל קריאת לפעולה באופן ברור, והדגש הוא על חווית משתמש (לאחר לחיצה על מודעה) המתאימה למסר השיווקי של המוצר או השירות שבכוונת העסק למכור.  אתר לעומת זאת, בנוי כאופן המדגיש את המותג, בעל תוכן רב ומגוון יותר, מכוון ליצור אהדה וקהילתיות סביב המוצר או השרות, מעודד משתמשים חוזרים (לרוב באמצעות שימוש בבלוג ומאמרי תוכן), ואם מנוהל נכון, מקבל חשיפה אורגנית בהרבה ביטויים שמובילים לכניסות לאתר ממתעניינים ולקוחות חדשים. להרבה עסקים יש אתר באינטרנט ובמקביל גם עמוד נחיתה (לפעמים כחלק מהאתר ולעיתם על דומיין אחר) מאחר ושניהם כאמור, משמשים למטרות שונות. הפרסום הממומן נעשה באמצעות דף הנחיתה והפעילות השוטפת והתדמיתית מתבצעת באמצעות אתר אינטרנט עסקי.